《正月五日集唐石士柳巷新宅以杨诚斋五日诗印我青鞋第一痕分韵得我字》
清代·江昱

居爱柳巷名，不见柳婀娜。应如青白杨，住萧慎何妥。

主人频年青，传座喜招我。气和风日闲，生槃乐笑瑳。

帘户争春新，瓶梅红欲哆。并州此故乡，家山榜檐左。

门临小秦淮，水生促行舸。暂聚聊尽欢，苦吟讥饭颗。

作者简介：（1706—1775）清江苏江都人，字宾谷，号松泉。诸生。少有圣童之名。安贫嗜学，被刘藻、沈德潜称为“国士”。通声音训诂之学，尤精《尚书》，著《尚书私学》，尝与程廷祚辨论《尚书》古文，袁枚目为“经痴”。亦长于诗，与厉鹗、陈章相倡和。有《韵歧》、《松泉诗集》、《潇湘听雨录》、《药房杂志》、《不可不知录》、《梅鹤词》。